Sosiaalipalveluiden ensineuvopisteet keskittyvät lokakuun alussa hyvinvointiasemille

Asiakkaat voivat käydä sosiaalipalveluiden ensineuvopisteissä lokakuusta eteenpäin samoilla hyvinvointiasemilla, joilla asiakasohjaajat ovat tähänkin asti työskennelleet. Etelä-Karjalan alueen hyvinvointiasemilla ja Lappeenrannan Aikuisten keskuksessa toimivien asiakasohjaajien palveluajat löytyvät nettisivulta ekhva.fi/sosiaalipalveluiden-neuvonta-ja-ohjaus/

Sosiaalipalveluiden ensineuvon asiointipisteet poistuvat Iso apu -palvelukeskuksista

Lokakuun alusta lähtien (1.10.2024) sosiaalipalveluiden ensineuvopisteet sulkeutuvat Imatran ja Lappeenrannan Iso apu -palvelukeskuksissa.

Muiden paikkakuntien hyvinvointiasemilla toimivat ensineuvopisteet pysyvät ennallaan.

Sosiaalipalveluiden ensineuvoa saa asiointipisteistä, jotka on listattu nettisivulla ekhva.fi/sosiaalipalveluiden-neuvonta-ja-ohjaus/

Ensineuvon keskittäminen hyvinvointiasemille tehdään, jotta ensineuvopisteiden käyttöastetta saadaan kokonaisuudessa korkeammaksi.

– Sosiaalipalveluiden ensineuvopisteitä on ollut laajalti tarjolla, mutta moni asiointipiste on toiminut hyvin pienellä käyttöasteella, kertoo toimintakyky- ja hoivapalvelujen johtaja Irina Snellman muutoksen taustoista.

– Pääsääntöinen asiointikanava on puhelinpalvelumme ja digitaaliset palvelumme, joista ensineuvoa myös on hyvin saatavilla, muistuttaa Snellman.

Mitä sosiaalipalveluiden ensineuvo on?

Ensineuvossa asiakasohjaaja neuvoo ja auttaa esimerkiksi toimeentulo-, arjenhallinta- ja hyvinvointiasioissa sekä erilaisiin palveluihin liittyvissä kysymyksissä. Asiakasohjaaja auttaa myös erilaisten etuuksien hakemisessa.

Asiakasohjaaja ei kuitenkaan varaa asiakkaalle aikoja lääkärille tai hoitajalle, eikä anna laboratoriotuloksia.

Yhteystiedot:

Asiakasohjaajien palveluajat löydät sivulta: ekhva.fi/sosiaalipalveluiden-neuvonta-ja-ohjaus/

Sosiaalipalveluiden palvelunumero 05 352 2370 ma-pe klo 9–15

Lisätietoja:

Irina Snellman, toimintakyky- ja hoivapalvelujen johtaja, p. 040 358 9224, irina.snellman@ekhva.fi

Korjaukset:

Tiedotetta muokattu 28.5.2026 klo 10:15

Etelä-Karjalan alueen hyvinvointiasemilla toimivien asiakasohjaajien palveluajat löytyvät nettisivulta ekhva.fi/hyvinvointiasemat/. > korvattu lauseella: Etelä-Karjalan alueen hyvinvointiasemilla ja Lappeenrannan Aikuisten keskuksessa toimivien asiakasohjaajien palveluajat löytyvät nettisivulta ekhva.fi/sosiaalipalveluiden-neuvonta-ja-ohjaus/

Sosiaalipalveluiden ensineuvoa saa jatkossakin entiseen tapaan Lappeenrannassa Armilan hyvinvointiasemalla ja Aikuisten keskuksessa sekä Imatralla Honkaharjun hyvinvointiasemalla. > korvattu lauseella: Sosiaalipalveluiden ensineuvoa saa asiointipisteistä, jotka on listattu nettisivulla ekhva.fi/sosiaalipalveluiden-neuvonta-ja-ohjaus/

Yhteystiedot: Asiakasohjaajien palveluajat hyvinvointiasemilla löydät sivulta: ekhva.fi/hyvinvointiasemat/ > korvattu lauseella: Asiakasohjaajien palveluajat löydät sivulta: ekhva.fi/sosiaalipalveluiden-neuvonta-ja-ohjaus/

Yhteystiedot: Sosiaalipalveluiden palvelunumero 05 352 2370 ma-pe klo 9–13 > kellonaika korjattu klo 9–15